Жыгімонт ІІІ, Божай ласкай Кароль Польскі, Вялікі Князь Літоўскі, Рускі, Прускі, Жамойцкі, Мазавецкі, Інфлянцкі, той жа ласкай Божай - кароль швецкі і іншых зямель. Паведамляем гэтым лістом нашым: білі нам чалом Бурмістры, Радцы, Лаўнікі, а таксама ўсе месцічы месца нашага Магілёўскага. І давялі яны нам, што немалая частка горада за ракою Дняпром у дамах мешкае, маёмасцю, пашняй і сенажацямі валодае, а таму патрэбу пільную мае ў частай перавозцы праз тую рэчку Днепр з абодвух берагоў.